Polisiebeamptes in Philippi-Oos aangeval | Maroela Media
Polisiebeamptes in Philippi-Oos aangeval
Nóg 'n aanval op SAPD-beamptes en staatseiendom in minder as twee weke is 'n ernstige kommer vir die SAPD, het die waarnemende provinsiale polisiekommissaris, genl. maj. Patekile, gesê ná 'n skietvoorval in Philippi-Oos.
Sektor-bevelvoerders was Dinsdag omstreeks 11:30 in Philippi-Oos besig met roetine-patrollie toe hulle drie verdagte mans op 'n hoek opgemerk het, het FC Van Wyk, woordvoerder van die polisie in die Wes-Kaap, gesê.
"Toe die patrollievoertuig hulle nader, het een van die verdagtes 'n vuurwapen te voorskyn gebring en verskeie skote op die naderende voertuig geskiet. Die polisie beamptes het teruggeskiet."
Die verdagtes het van die toneel gevlug en in die haas die vuurwapen laat val. "Die beamptes het die persoon agternagesit, maar hy het weggekom. Hy is steeds voortvlugtig," het Van Wyk bygevoeg. Die 9 mm-pistool is by die plaaslike polisie ingehandig as bewysstuk.
"Die polisie in Philippi-Oos ondersoek 'n saak van poging tot moord. Die motief vir die aanval is nie bekend nie."
Dit is onaanvasrbaar. Die polisie moet die reg he om eerste te skiet
Die verskafte foto toon dat dit n PAK pistool is wat slegs loskruit patrone kan afvuur . Daardie wapens word al hoe meer in misdade gebruik . Ergste van alles is dat hulle te koop is by elke vlooimark . Koop hom soos n speelgoed pistool , loop uit en roof iemand .
So hulle patrolleer, m.a.w hulle is bedag op enige iets 'snaaks'. Hulle sien drie knape wat verdag lyk en RY nader. Een knaap skiet op hulle met loskruit en hulle skiet terug maar die drie kom weg. Is ek net hipersensitief of is dit sprekend van hoe paraat hulle is? Kan wees toe die skoot klap en geen koeel hulle voertuig tref nie, die een beampte eers moes seker maak haar pruik sit reg en haar bloes is toegeknoop terwyl die ander eers n plekkie moes sien om die kfc neer te sit en sy/haar vuurwapen uit die holster te… Lees meer »
Die SAPD is meer gepla oor hul lede wat aangeval word, wat doen die SAPD omtrent die plaasaanvalle en indien 'n vuurwapen gebruik word vir selfverdedeging word die persoon aan gekla vir moord.